burgasdotpro/wikipedia huggingface dataset:
Ibis posvätný

Ibis posvätný () je vodný vták z rodu ibisov podobný bocianovi. Žije na brehoch riek pôvodne v tropických oblastiach Afriky na juh od Sahary (predovšetkým na savanách) ale aj v subtropických oblastiach Ázie (Mezopotámia). Bol introdukovaný napr. do južnej Európy a na Taiwan. Pre starých Egypťanov to bol posvätný vták, v ktorého podobe uctievali Thovta. Podľa Medzinárodnej únie na ochranu prírody a prírodných zdrojov je ibis posvätný invázny druh vtáka a patrí medzi najmenej ohrozené druhy.
Výskyt a stav na Slovensku.
Na Slovensku bol prvýkrát pozoravaný začiatkom mája v roku 2008 na Dubnickom štrkovisku a koncom mája pri Piešťanoch na Sĺňave. Pravdepodobne je to ten istý jedinec a zaletel z Francúzska, kde boli v roku 1976 vypustené a tam aj hniezdia v počte 1200 párov. Ďalšie pozorovanie bolo koncom augusta a začiatkom septembra v roku 2010 na zaplavených poliach pri Trsticiach, bol pozorovaný nedospelý jedinec. 
Externé odkazy.
Honoris causa

Honoris causa, skratka h. c., je latinský výraz, ktorý znamená pre česť, pre poctu, napr. Dr. h. c.
Honoronym

Honoronym je pseudonym z úcty autora k niekomu.
Road to Ruin

Road to Ruin je názov štvrtého albumu americkej kapely Ramones. Je to prvá nahrávka s ich novým bubeníkom Markym Ramoneom. 
Tommy Ramone, pôvodný bubeník však zostal producentom kapely .
Hopiovia

Hopi alebo Hopiovia je národnostná skupina, pôvodne kmene severoamerických Indiánov zo skupiny Šošonov, dnes v počte okolo 7 000 v severnej Arizone. Kultúrne patria k Pueblanom, jazykovo k šošonskej vetve aztécko-tanoských jazykov.
Zachovávajú dosiaľ pôvodnú matrilokálnu rodovú spločnosť, založenú na živote v spoločných domoch, na spoločných prácach a na matrilineárnom príbuzenstve.
Žili pôvodne vo veľkých ohradených alebo opevnených sídliskách. Ich zvyšky dnes žijú v štátnej rezervácii severovýchodne od rieky Colorado Chiquito.
Ibn Bádždža

Ibn Bádždža () alebo Avempace či Avenpace († 1138) bol arabský filozof, lekár, astronóm, autor početných logických a psychologických traktátov a komentárov k Aristotelovým prírodovedným spisom.
Zaraďuje sa k predstaviteľom západného islamského aristotelizmu. Zaujímal sa predovšetkým o proces poznania a jeho postupný prechod od zmyslových vnemov ("intellectus materialis") cez čisto rozumové nazeranie ("intellectus acquisitus"), po sebauvedomenie človeka, ktoré je emanáciou činného rozumu.
Horčina

Horčina je niečo, čo má horkú chuť, horká chuť, horkosť, horič.
Ján Horecký (jazykovedec)

Prof. PhDr. Ján Horecký, DrSc. (* 8. január 1920, Stupava – † 11. august 2006, Stupava) bol slovenský jazykovedec (všeobecná jazykoveda, sémantika, terminológia, gramatika, slovotvorba, štylistika, jazyková kultúra, fonológia latinčiny a i.).
V rokoch 19391944 študoval odbor slovenský jazyk – latinský jazyk na Filozofickej fakulte Slovenskej univerzity v Bratislave. Po skončení vysokoškolských štúdií začal pracovať vo vtedajšom Jazykovednom ústave Slovenskej akadémie vied a umení v Bratislave.
Okrem slovenčiny sa zaoberal aj češtinou, maďarčinou, latinčinou, starogréčtinou, umelými jazykmi a neskôr aj lingvisticky a sociolingvisticky zaujímavým rómskym jazykom, čo vyústilo do monografií, ktoré napísal spolu s dcérou, indologičkou Annou Rácovou.
Absolútna idea

Absolútna idea podľa Hegela je rozvinutie pojmu do plnosti konkrétnej totality, absolútna a úplná pravda, idea mysliaca samu seba. V absolútnej idei dosahuje absolútno svoje plne konkrétne bytie, opúšťa slobodné médium čistého myslenia a prechádza do prírody ako svojho inobytia.
Horolezectvo

Horolezectvo alebo alpinizmus alebo alpinistika je športová činnosť zameraná na vystupovanie a zliezanie vysokých vrchov a skál. Horolezectvo je prekonávanie skalných a ľadovcových horských terénov (skaly, ľady, hory) lezením pomocou horolezeckého výstroja.
V širšom zmysle sa ako horolezectvo chápu aj (vysoko)horské túry a podobné činnosti.
Horolezectvo umožňuje rojčiť: človek má pri ňom pocit, že odstraňuje zákony zemskej príťažlivosti, že sa ako archanjel približuje k nebu.
Dejiny.
Spočiatku slúžilo hlavne na praktické účely ako bolo prírodovedecké bádanie. Bolo spojené s cestovateľstvom, na vojenské účely a pod. Ako odvetvie športu sa rozvíjalo od 19. storočia najmä v Alpách. Dobíjanie svetových veľhôr sa začalo začiatkom 20. storočia. Do roku 1944 zdolali horolezci takmer 30 vrcholov, ktorých výška presahovala V roku 1950 s pomocou kyslíkového prístroja francúzski horolezci Maurice Herzog a Louis Lachenal ako prví ľudia vyšli na Annapurnu, prvý pokorený kopec vysoký viac než 29. mája 1953 Novozélanďan Edmund Hillary so šerpom Tenzingom Norgayom zdolali najvyššiu horu sveta Mount Everest vysokú
Adekvátna idea

Adekvátna idea (podľa Barucha Spinozu) je idea zhodná, primeraná.
Horoskopia

Horoskopia je časť astrológie, ktorá sa zaoberá zostavovaním horoskopov.
End of the Century

End of the Century je piaty štúdiový album americkej punk rockovej skupiny The Ramones. Jeho nahrávanie prebiehalo v máji 1979 a vyšlo až vo februári 1980. Producentom albumu bol Phil Spector a vyšlo u Sire Records. V rebríčku Billboard 200 sa umiestnilo najlepšie na 44. priečke.
Hortulanorum

Hort. (z lat. hortulanorum - záhradný) je skratka za názvom pestovanej rastliny s významom "autor (šľachtiteľ) neznámy".
Jednoduchá idea

Jednoduchá idea je významový útvar, o ktorom hovorí John Locke, že to je prvok základnej vrstvy obsahu našej mysle. Jednoduché idey sú podľa Locka materiálom, ktorý vstupuje do našej mysle vnímaním a ktorý potom naša myseľ ďalej spracúva.
Jednoduchá idea podľa Johna Locka je prvok základnej vrstvy náplne mysle, alebo vedomia a materiál pre operácie mysle. Jednoduché idey sa podľa Locka získavajú buď prostredníctvom jedného zmyslu (napr. idea tvrdosti, idea svetla, a pod.), buď prostredníctvom viacerých zmyslov (idea priestoru, idea času, idea pohybu), buď prostredníctvom vnútorného zmyslu alebo reflexie (napr. idea myslenia, idea chcenia a pod.) alebo zároveň prostredníctvom telesných zmyslov a reflexie (idea slasti, idea schopnosti, idea jestvovania atď.).
Administratívno-direktívne hospodárstvo

Administratívno-direktívne hospodárstvo je hospodárstvo, ktoré je plánovite riadené spoločenským centrom prostredníctvom zložitej sústavy záväzných direktívnych, prevažne kvantitatívnych ukazovateľov úloh, ukladaných postupne z vyššieho stupňa na nižšie stupne riadenia, a prostredníctvom detailnej kontroly ich plnenia.
Objektívna idea

Objektívna idea je idea majúca vlastnosť objektívnej reality, ale aj sama určuje zmyslové bytie.
Riadené hospodárstvo

Riadené hospodárstvo je typ hospodárstva, v ktorom sa hospodárska činnosť riadi jednotným direktívnym centrálnym plánom a existuje neobmedzená podriadenosť hospodárskych jednotiek centru. V riadenom hospodárstve štát (jeho orgány) rozhoduje o tom, čo, ako a pre koho sa má vyrábať. Ceny výrobkov a výrobných činiteľov sú stanovené tiež centrálne, centrálne sa rozdeľujú aj výrobné činitele. Pri tomto type hospodárstva sa podstatná časť zisku podnikov odčerpáva do štátneho rozpočtu, preto sú podniky odkázané na štát vzhľadom na prostriedky potrebné na krytie ich rozvojových potrieb, o pridelení ktorých rozhoduje tiež centrum. Podniky v riadenom hospodárstve nie sú podnikateľskými subjektami, stávajú sa len vykonávateľmi príkazov štátneho centra: nemôžu si samostatne vyberať dodávateľa a odberateľa, stanoviť a meniť vyrobný program, rozhodovať o spôsobe použitia finančných prostriedkov a samostatne nadväzovať hospodárske vzťahy so zahraničnými partnermi. Keďže výroba sa uskutočňuje na základe vopred stanoveného plánu v súlade s potrebami určenými centrom a horizontálne väzby medzi odberateľmi a dodávateľmi sú v podstate úplne vylúčené, existujúce zdroje sa využívajú neefektívne. V takom systéme má odberateľ možnosť vplývať na dodávateľa, na štruktúru jeho výroby len
prostredníctvom centra, ktoré má aj úlohu akéhosi arbitra v spore medzi dodávateľom a odberateľom. Absencia objektívnych kritérií, ako je napr. cena formujúca sa na základe ponuky a dopytu, vedie k značnej nerovnováhe na makroúrovni, k deficitu výrobkov, k skrytej, resp. potlačovanej inflácii, k nedostatku pracovných síl a pod. Takýto typ hospodárstva bráni vyvíjaniu iniciatívy zo strany hospodárskych subjektov, neumožňuje operatívne využívať výsledky vedy a techniky vo výrobe, v hospodárskej činnosti a v konečnom dôsledku brzdí vývoj ekonomiky.
Regulatívna idea

Regulatívna idea je podľa Kanta celostná idea určujúca a priori naše poznanie tým, že ho orientuje, zameriava na celosť. U Kanta je to idea sveta, idea duše a idea Boha.
Svetové hospodárstvo

Svetové hospodárstvo alebo svetová ekonomika sú všetky národné hospodárstva jednotlivých štátov celého sveta a systém medzinárodných ekonomických vzťahov vyplývajúcich z medzinárodnej deľby práce a existujúceho svetového trhu.
Svetové hospodárstvo tak tvorí vyšší kvantitativny i kvalitatívny celok než prostý súhrn národných hospodárstiev. Svetové hospodárstvo sa delí na vyspelé krajiny, menej rozvinuté krajiny a zaostalé/rozvojové krajiny.
Sociálne trhové hospodárstvo

Sociálne trhové hospodárstvo alebo sociálna trhová ekonomika je hospodárstvo (ekonomický systém), ktoré sa vyznačuje týmito črtami: ochrana a podpora súkromného vlastníctva, konkurencia bez monopolov, voľná tvorba cien a stabilita penažného obehu, ekonomická samostatnosť a zodpovednosť podnikateľov, obmedzené ekonomické funkcie štátu. 
Súkromné vlastníctvo je predpokladom konkurencie a voľnej tvorby cien, ako aj samostatnosti podnikateľov a ich zodpovednosti za výsledky hospodárenia. Zospoločenštenie výroby vedie k poklesu efektívnosti hospodárstva, k nehospodárnemu využívaniu výrobných činiteľov a k oslabovaniu podnikateľskej aktivity. 
Koordinujúcu funkciu plní voľná tvorba cien, pričom sú však možné obmedzené zásahy štátu. Predpokladom fungovania sociálneho trhového hospodárstva je stabilita peňažného obehu, ktorú má zabezpečovať peňažná a úverová politika. Odmieta sa inflácia, osobitne politika deficitného financovania a plnej zamestnanosti. Dôležitým princípom sociálneho trhového hospodárstva je vymedzenie funkcií a právomoci štátu v hospodárskej oblasti. Hospodárska činnosť štátu sa orientuje na podporu trhových foriem organizácie hospodárstva, a nie na riadenie jeho procesov. Nástroje štátneho regulovania nemajú narúšať pôsobenie trhových síl. Priebeh reprodukčného procesu by mal štát regulovať predovšetkým nástrojmi peňažnej a úverovej politiky. V rámci toho by mal predovšetkým ovplyvňovať vytváranie optimálnych národohospodárskych proporcií, stanovovať potrebné a zároveň reálne tempo ekonomického rastu a usilovať sa v rámci možností štátu o spravodlivé rozdeľovanie. Touto činnosťou má štát zabezpečiť dostatočný priestor samoregulujúcim silám v hospodárstve, voľnú tvorbu cien a ekonomickú rovnováhu. 
Model sociálneho trhového hospodárstva vychádza z koncepcie ordoizmu.
Pleasant Dreams

Pleasant Dreams je šiesty štúdiový album americkej punk rockovej skupiny Ramones. Jeho producentom bol Graham Gouldman. Album prvýkrát vyšiel v júli 1981 v Sire Records a v rebríčku Billboard 200 sa dostal najlepšie na 58. miesto. V auguste 2002 vyšiel album v reedícii v Rhino Records.
Transcendentálna idea

Transcendentálna idea, alebo tiež "idea metafyziky, rozmyslový pojem" je podľa Kanta idea, ktorej zdrojom je túžba umu prekročiť to, čo mu je dané a dosiahnuť za hranice možnosti skúsenosti. Transcendentálna idea je podľa Kanta nevyhnutná pre formálne usporiadanie pojmov a poznatkov do ucelenej vedy. Podľa Kanta existujú tri transcendentálne idey: idea boha, idea slobody a idea nesmrteľnosti.
Vojnové hospodárstvo

Vojnové hospodárstvo je hospodárstvo v období prípravy a v priebehu vojny.
Hostia

Hostia môže byť:
Viliam Hotár

Viliam Hotár (16. november 1937, Martin) je slovenský redaktor, kultúrno-výchovný pracovník, od 1978 vedecký tajomník Hlavnej redakcie Pedagogickej encyklopédie Slovenska.
Hovorenie

Hovorenie alebo menej odborne rozprávanie je vytváranie hovorených textov v prirodzenom jazyku. Je to utváranie radu za sebou nasledujúcich navzájom odlišných artikulovaných zvukov. Tieto zvuky sa šíria vzduchovým prostredím, až ich počúvajúci zachytí svojím sluchom v tom poradí, v akom ich hovoriaci vyslovil. Keďže hovoriaci radom vyslovených zvukov vyjadruje nejaký myšlienkový obsah, počúvajúci si pri ich vnímaní vybaví tú istú myšlienku, ktorú mal hovoriaci, čiže porozumenie reči. Hovorenie jeden z procesov dominujúcich v používaní jazyka.
Hovoridlá

Hovoridlá sú rečové, artikulačné orgány. Sú predmetom výskumu viacerých vied, napr.
logopédie.
Jazyková hra

Hra jazyková (nem. "Sprachspiel") je rad jazykových vyjadrení spolu s určitou vonkajšou situáciou a poväčšine aj iným konaním. Bol to filozofický koncept Ludwiga Wittgensteina.
Wittgenstein prirovnáva jazyk k hre. Jazyková hra sa normálne skladá z radu jazykových vyjadrení a k tomu ešte patrí určitá vonkajšia situácia a väčšinou aj iné konania. Jazykovými hrami sú napríklad rozkazovanie a konanie podľa rozkazu, opis predmetu podľa toho, ako
vyzerá alebo podľa jeho rozmerov, vymýšľanie príbehu, žartovanie.
Strategická hra

Strategická hra je hra, ktorej výsledok nezávisí iba od náhody. V tomto zmysle možno za strategické hry považovať aj spoločenské hry ako šachy, skat a i. Práve tak aj reálne konfliktné situácie v spoločnosti majú vlastnosti strategických hier, ktoré možno vystihnúť príslušným modelom teórie hier.
Josef Hrabák

Prof. PhDr. Josef Hrabák, DrSc., (* 3. december 1912, Brno – † 6. august 1987, Brno) bol český literárny historik, teoretik a kritik, komparatista a univerzitný profesor českej literatúry.
V roku 1937 sa stal členom Pražského lingvistického kroužku.
Hranica

Hranica je čiara oddeľujúca od seba nejaké oblasti. Využíva sa veľmi často a napríklad pri hraniciach štátov - napr. hranica medzi Severnou a Južnou Kóreou. (Najdlhšia na svete je medzi Kanadou a USA).
Subterranean Jungle

Subterranean Jungle je názov siedmeho albumu kapely Ramones. Je to posledný album (až do "Brain Drain"), na ktorom hrá bubeník Marky Ramone. Toho po vydaní albumu vyhodili pre alkoholizmus a nahradil ho Richie Ramone, ktorý vystupuje aj vo videoklipoch k piesňam „Psycho Therapy“ a „Time Has Come Today“. Je to tiež prvý album, na ktorom Dee Dee naspieval celú pieseň („Time Bomb“), hoci už na predchádzajúcich albumoch príležitostne sólovo spieval časti niektorých piesní.
Hoci nie sú uvedení, na albume hrali aj dvaja členovia skupiny The Heartbreakers. Billy Rogers nahral bicie v piesni „Time Has Come Today“, kým Walter Lure nahral sólovú gitaru.
Kvalitatívna hranica

Kvalitatívna hranica je kvalitatívna určenosť, prostredníctvom ktorej niečo je tým, čím je. V
kvalitatívnej hranici niečo zostáva tým, čím je a s jeho zmenou sa mení na niečo iné.
Vrodená idea

Vrodená idea je idea, ktorá je vlastná ľudskej mysli od počiatku a nezávislá od skúsenosti. Medzi vrodené idey zaraďujú matematické a logické axiómy, východiskové filozofické princípy a i. Zakladateľom učenia o vrodených ideách je Platón.
Podľa Leibniza) je vrodená idea obsiahnutá v rozume podobne ako žilky kameňa v kuse mramoru; je to sklon alebo dispozícia rozumu, ktorej rozvoj umožňuje zmyslová skúsenosť.
Hranica množiny

Hranica množiny je množina hraničných bodov množiny.
Hranice systému

Hranice systému sú množina hraničných podsystémov systému.
Idealita

Idealita je oblasť všetkého, čo existuje ideálne. Jedna z modalít jestvovania alebo existovania.
Podľa Letza je idealita región toho, čo existuje ideálne. Modalita jestvovania tvoriaca súčasť okolia reality. Idealita má dôvod svojho existovania v realite.
Hraničnosť

Hraničnosť je vlastnosť byť krajný, medzný, prechádzajúci do niečoho iného.
Hranol

Hranol alebo prizma môže byť: 
Prizma môže byť aj hľadisko, uhol pohľadu.
Idealizácia

Idealizácia je myšlienkové vytváranie ideálnych objektov (alebo idealizovaných objektov) ako istého druhu abstrakcií.
Absolútny idealizmus

 Absolútny idealizmus je filozofický smer, ktorý sa vyvinul v 19. storočí v anglickej filozofii pod vplyvom nemeckej (najmä Hegelovej a Kantovej) filozofie doplnenej motívmi berkeleyovskými a humovskými. 
Reálne je podľa absolútneho idealizmu výsledok seba v sebe syntetizujúceho, do seba sa hrúžiaceho a seba samého rozvíjajúceho myslenia. Absolútno je skúsenosť. Filozofia je kritika ideí. Hegelovu dialektiku interpretuje v duchu zmierovania, splývania protikladov, v zmysle dopĺňania sa ako hybného princípu myslenia. Absolútny idealizmus niekedy považujú za anglickú formu novohegelovstva.
Hrdina

Hrdina môže byť:
Hrdlo

Hrdlo je vchod do hltana a hrtana a vonkajšia predná časť krku.
Transcendentálny idealizmus

 
Transcendentálny idealizmus je Kantov kritický idealizmus a idealizmus jeho pokračovateľov. Ide najmä o špecifickú teóriu poznania (epistemológiu), ktorá skúma možnosti skúsenosti a poznania subjektu prostredníctvom tzv. transcendentálnej metódy, a teda pomocou pochopenia východiskovej a apriórne danej štruktúry skúsenostného aparátu vedomia človeka. Kant obrátením sa k podmienkam skúsenosti hľadal odpoveď na možnosť pravdivého, nutného a všeobecného ľudského poznania, ako aj na možnosť poznania metafyzického charakteru, ktorých možnosti dosiahnutia ľudským vedomím pred ním spochybnil najmä skeptický osvietenský filozof David Hume.
Záverom Kantovej reakcie je epistemológia tzv. idealizmu, nakoľko objavil idey, ktoré majú byť základnými podmienkami všetkej možnej ľudskej skúsenosti, a zároveň trascendentálneho idealizmu preto, lebo zistenie týchto podmienok je dané transcendentálnym ("kopernikánskym") obratom – nie objekty poznávania definujú našu skúsenosť, ale štruktúra nášho skúsenostného aparátu definuje, ako sa nám budú objekty poznávania javiť (tzv. fenomén – "javenie pre nás"; nem. "für uns"). Poznanie objektov, ako sú samé osebe (nem. "Ding an sich"), teda zostáva nemožné. Tým sa aj určuje kladná odpoveď na možnosť prírodovedeckého platného a pravdivého poznania, pretože je možné zoskupovať závery a súdy z empirických výskumov a experimentov (tzv. syntetický charakter súdu, rozširujúci poznanie), ale vzhľadom na to, že ide len o opis a syntentiku javov, ktoré sú predsa definované naším apriórnym poznávacím aparátom, môžeme týmto opisom a syntetike prisúdiť charakter nutnosti a všeobecnosti u všetkých ľudí (tzv. syntetický súd apriori). Teoretická metafyzika je však nemožná, pretože nesumarizuje javy, lež ašpiruje vyjadrovať sa k veci osebe. Východiskom môže byť len praktická metafyzika, v ktorej rozum rozpoznáva všeobecné a nutné (apriórne) idey, regulujúce našu skúsenosť, a to bez toho, aby rozhodol o tom, či k oným ideám prislúcha aj reálne jestvujúca "vec sama osebe" (idea slobody, idea nesmrteľnosti, idea Boha). Okrem toho vo všeobecnosti je metafyzika možná práve len ako skúmanie apriórnych podmienok skúsenosti a poznania, nakoľko ani u Kanta sa rozum nevie s istotou vyjadriť o niečom neempirickom mimo toho, čo sa apriórneho "pred-empirického" premieta do javenia "empirického". Metafyzika má teda v epistemológii Kantovho idealizmu transcendentálny charakter, pričom jej Kant priznáva dôležitý mravný význam, stavajúc ju do pozície meta-morálky.
Hrdosť

Hrdosť je uznávanie relatívnosti vlastnej osobnosti a zdôrazňovanie len niektorých
jej stránok (na rozdiel od pýchy, ktorá je absolutizáciou nášho ja). Osobná hrdosť je vedomie vlastnej dôstojnosti a vlastnej ceny; je to účinný motív konania.
Ideálno

Ideálno môže byť:
Hriech

Hriech je v náboženských súvislostiach akt narušujúci náboženské príkazy alebo zákazy, alebo činnosť v rozpore s morálnymi normami zavedenými v danej spoločnosti. Je to pojem najčastejšie používaný v náboženských súvislostiach (v kresťanstve, judaizme a islame).
„Hriech je slobodné a vedomé porušenie Božieho príkazu“. Teda aby sa mohlo hovoriť o ťažkom hriechu, musia byť splnené tri podmienky: sloboda, vedomie a vedomosť o veci. Ak jedna z týchto podmienok chýba, hovorí sa iba o materiálnom hriechu, ktorého pripočítateľnosť býva obmedzená.
Pôvod pojmu.
Grécky výraz hamartéma (αμαρτημα), podobne ako hebrejské slovo chet (חֵטְא), znamenalo pôvodne zblúdenie, omyl, chybu. V starších pohanských spoločnostiach sa hriechom rozumelo aj pochybenie vo vzťahu k božstvám. Latinské peccatum (pecco od ped-cos, krívavý) zrejme znamenalo chybu pri obete, zviera s chybou; „hrešiť“ v staršej slovenčine znamenalo kliať, preklínať. Až s postupným rozvíjaním ľudskej subjektivity, s posilňovaním osobnej slobody a zodpovednosti a so vznikom monoteistických náboženstiev sa začal hriech chápať ako osobné a vnútorné previnenie a náboženstvo sa začalo spájať s morálkou v našom zmysle slova. Previnenie voči človeku sa začalo chápať aj ako hriech proti Bohu. Túto premenu je možné sledovať v Biblii. Vedomá reflexia hriechu sa rodila na prelome 3. a 2. tis. pred n. l. na Prednom východe. V starom sumerskom náboženstve pravdepodobne pojem hriechu nebol príliš rozvinutý, avšak zrejme odtiaľ pochádza. V období formulácie sumerského mýtu o potope sveta zapísaného klinovým písmom na hlinených tabuľkách začalo byť vedomie hriechu všeobecne, ale tiež vedomie hriechu osobného hlbšie reflektované. Ucelenú reflexiu hriechu nachádzame v mezopotámskej oblasti v období medzi rokmi 1350 – 1050 pred n. l., kedy vzniká tzv. katalóg hriechov nazvaný Šurpu (slovensky spálenie). Hebrejská formulácia mravov, zákona a hriechu v Tanachu je o stovky rokov mladšia. Predpokladá sa, že sumerskí myslitelia v 3. tis. pred n. l. vystavali základy kozmológie a teológie, z ktorej neskôr čerpal celý staroveký Predný východ, najmä v oblasti stvorenia, vzťahu Boha/bohov k človeku a jeho narušenia stvorenia hriechom.
Ideálny

Ideálny môže byť:
Prvotný hriech

Prvotný hriech alebo dedičný hriech je podľa kresťanskej teológie hriech, ktorý spočíva v neposlušnosti, vo vedomej a uváženej revolte proti Bohu, vo vnútornom rozhodnutí "byť ako Boh". Adam a Eva podľahli našepkávaniu diabla a zatúžili rozoznávať dobro a zlo ako Boh.
Dedičný hriech má človek od počatia, teda aj nenarodené deti. Dedičného hriechu sa človek zbaví krstom, čo je prvá (iniciačná) Sviatosť.
Too Tough to Die (album)

Too Tough to Die je názov ôsmeho albumu kapely Ramones.
Hrivna

Hrivna môže byť:
Identifikácia

Identifikácia je priradenie známej veličiny neznámej entite, takže sa sama stane známou. Známa veličina sa nazýva identifikátor, pričom sa často požaduje, aby bol jedinečný aspoň vo sfére svojej pôsobnosti. 
Identifikácia v bankovom sektore znamená pre klienta nasledovné:
1. "elektronický alebo digitálny podpis" – môže sa generovať v počítači po vložení diskety so svojim elektronickým kľúčom a zadaním hesla, ktorým je tento kľúč na diskete zašifrovaný, alebo sa digitálny podpis generuje v čipovej karte.
2. "grid karta" – je to plastová karta veľkosti platobnej karty. Na grid karte je tabuľka, ktorá je rozdelená na 6 riadkov (A až F) a 6 stĺpcov (1 až 6). V každom políčku tabuľky je uvedený jeden kód. Každá grid karta je jedinečná.
3. "elektronický kľúč" – ktorý na základe kódu na čipovej karte alebo diskete a PIN generuje autentifikačný algoritmus, ktorý banka overuje.
Hrob

Hrob je vykopaná jama na pochovanie mŕtveho tela; nakopená hlina nad pochovanou mŕtvolou. Nachádza sa zvyčajne na cintorínoch.
Identita

Identita môže byť:
Národná identita

Národná identita je jednak sám fakt národa. Zahŕňa územie národa, spoločný jazyk, zvyklosti a kultúru, ale aj vedomie o nich ako toho, čo určuje jednotlivé práva a väzby k
tomuto národu. Podľa niektorých má toto vedomie vyjasniť a ospravedlniť spôsoby, akými sa ľudia združujú do užšieho spolužitia v rámci národa.
Hrôza

Hrôza je veľký strach, zdesenie. Podľa Carla Gustava Junga je hrôza psychická trauma.
Identita (psychológia)

Identita je v psychológii individuálna jednota a ucelenosť, v ktorej jedinec prežíva sám seba a pociťuje, že sebou zostáva v rôznosti stavov, ktoré postupne prežíva v priebehu svojej existencie.
Ideológia

Ideológia je významový útvar, ktorý sa chápe buď ako všeobecná veda o ideách zameraná na prejasnenie a skvalitnenie verejného myslenia (Destutt de Tracy) alebo ako systematická a všezahrnujúca politická doktrína slúžiaca ako základ zdôvodňujúci program politického konania.
Slovo ideológia definoval v osemnástom storočí gróf Antoine Destutt de Tracy ako "vedu ideí". Ideológia môže byť učenie sa komplexného pohľadu, cestou nadhľadu na veci (porovnávaním svetového názoru), zdravého rozumu (videním ideológie v každodennej spoločnosti) ) a ďalším filozofickým tendenciám (videnia politickej ideológie). Hlavným účelom ideológie je ponúknuť zmenu v spoločnosti cez proces myslenia. Ideológie sú procesom abstraktného myslenia, ktoré sa uplatňujú vo veciach verejných.
Napriek tomu, že odborníci s ním už roky zápasia, pojem „ideológia“ a jeho význam je v bežnej reči dobre zrozumiteľný, pričom svojim špecifickým spôsobom formuje aj politický naratív, keďže u politikov je veľmi obľúbený. O to viac možno vyznieva zaujímavo, koľko kontroverzie vyvoláva u politických vedcov, historikov a filozofov. Zdá sa, že medzi ľuďmi sa zvykne používať oveľa menej rigidná definícia ideológie. Aj tá sa však v uplynulých rokoch menila, keďže vidíme posun od negatívneho významu k viac neutrálnemu.
Podľa historika Martina Horičku je ideológia, tak ako sa chápe dnes, "súborom navzájom podmienených ideí o správnom fungovaní spoločnosti, ktorý skupine jednotlivcov umožňuje formulovať politický program a interpretovať ich prostredie, miesto v sociálnej štruktúre alebo mocenské vzťahy."
Názory filozofov.
Althusser.
Podľa Althussera je ideológia preživaný a do nevedomého systému predstáv rozvinutý vzťah človeka k jeho okoliu. Ideológiu tvoria nereflektované zážitky alebo skúsenosti.
Destutt de Tracy.
Ideológia je podľa Destutta de Traca všeobecná veda o ideách, ktorá má prejasňovať a skvalitňovať verejné myslenie. Je súčasťou novej pedagogiky v rámci ťaženia proti náboženským dogmám. Ideológia je veda o tom, ako učením a rozširovaním objektívnej pravdy a správnych myšlienok vytvárať nového človeka, nepoplatného dogmám, poverám a mýtom.
Marxizmus-leninizmus.
Ideológia podľa marxizmu-leninizmu je sústava názorov, ideí, teórií a pod., v ktorých spoločenská skupina (trieda) vyjadruje, uvedomuje si a zdôvodňuje svoje ekonomické a spoločenské postavenie a záujmy. Základnými formami ideológie sú: politika, právo, morálka, náboženstvo, filozofia. Ako spoločenské vedomie je ideológia odrazom spoločenského bytia a patrí k spoločenskej nadstavbe. Vznik marxizmu ako teoretického výrazu záujmov proletariátu znamená základný prevrat v ideológii; marxizmus sa stáva vedeckým podkladom ideológie socialistickej.
Hrozno

Hrozno môže byť:
Strapec hrozna viniča hroznorodého.
Strapec môže mať veľkosť od 100 do 300 mm, jeho tvar býva rozličný (napr. valcovitý, rozkonárený, kužeľovitý a pod.). Hrozno sa buď priamo konzumuje (stolové hrozno) alebo sa z neho vyrába víno.
Bobuľa.
Bobuľa môže byť guľatá, vajcovitá, oválna, pretiahnutá, strukovitá alebo kónická a jej veľkosť je od 10 do 25 mm. 
Bobuľa sa skladá zo šupky, dužiny a semien. Šupka obsahuje farebné látky a aromatické látky. Biele odrody viniča majú zelenú, žltú, sivú a červenú šupku, modré odrody majú modrú, fialovú a čiernu šupku. V čase dozrievania je povrch šupky pokrytý tenkým voskovým povlakom. Šťava bobule je bez farby, len niektoré modré odrody majú farebnú dužinu. Obsahuje 15-25 hm. % skvasiteľných cukrov a 4-14 promile organických kyselín. Počet semien v bobuli je zvyčajne 2 kusy, ale existujú aj bez semenné odrody (používané na výrobu hrozienok). 
Látkové zloženie.
Hrozno obsahuje 75-80 hm. % vody, 0,3-0,5 hm. % sacharidov, 0,3-1,2 hm. % kyselín, 1-3 hm. % trieslovín, okolo 1 hm. % dusíka a 6 - 10 hm. % popola.
Hruď

Hruď alebo prsia je predná časť hrudníka. Podľa Platóna je hruď sídlom srdnatej duše.
Hmyz.
Hruď (pri hmyze) označuje strednú časť tela hmyzu, ktorá nasleduje za hlavou. Zo zadnej časti hrude sa k telu hmyzu pripojuje bruško (zadoček). Hruď je mohutná časť tela hmyzu. Na svojom povrchu je pokrytá chitínom, z ktorého pozostáva celé telo u väčšiny druhov hmyzu. Okrem životne dôležitých orgánov ako nervové pletene, ganglia a orgány cievneho systému, kde cirkuluje hemolymfa je hruď vyplnená hlavne mohutným svalstvom. V oblasti hrudi sa u hmyzu nachádzajú krídla, ktorých sú dva páry. Prvý pár býva u niektorých radov hmyzu modifikovaný do podoby kroviek, napr. u chrobákov - Coleoptera.
Idiografické

Idiografické (gr. idios = osobitý, tetos =ustanovený, grapho = píšem) je týkajúce sa individualizačnej metódy, ktorú používajú vedy skúmajúce spoločenské javy, zisťuje jednotlivé. Opakom je nomotetické. Termín "idiografické" zaviedla bádenská škola novokantovstva.
Ignoramus et ignorabimus

Ignoramus et ignorabimus je latinský výraz) znamenajúci Nepoznáme a nespoznáme. Je to téza extrémneho agnosticizmu.
Ignorantia non est argumentum.

Ignorantia non est argumentum (lat.) znamená "Nevedomosť nie je argumentom". Je to téza, ktorou argumentoval Spinoza v polemike s teológmi.
Ignoratio elenchi

Ignoratio elenchi (lat.) je nepoznanie argumentu na vyvrátenie protikladného tvrdenia. Logická chyba v dôkaze, pomenovaná "zámena tézy" a spočívajúca v tom, že sa nedokazuje téza, ktorú treba dokázať, ale iná.
Suchá ihla

 
Suchá ihla je umelecká grafická technika tlače z hĺbky známa už v 17. stor. Vyznačuje sa
mäkkými líniami, malebnými tónmi plôch vytvorenými rytím grafickej ihly do
mäkkej kovovej dosky.
Technika suchej ihly je typ lineárnej rytiny, ktorá však namiesto rydiel používa oceľovú ihlu na vyrývanie do hladkého povrchu medenej, prípadne zinkovej dosky. Názov vznikol z toho, že ide o suchý proces bez použitia kyseliny. Prvýkrát sa táto technika objavila už v 15. storočí u anonyma zvaného Majster Amsterdamského kabinetu, neskôr Majster rukopisu Wolfegger Hausbush. Významnejšie výsledky však touto technikou dosiahli Albrecht Dürer a Rembrandt. Aj v neskoršom období sa tejto technike venoval značný počet umelcov. 
Suchá ihla býva najčastejšie zasadená v drevenom držiaku a pri kresbe ju držíme ako ceruzku. Hĺbka rýh, ktoré takto vznikajú v kove je priamo úmerná tlaku vyvíjanému na ihlu a ostrosti jej hrotu. Po obidvoch stranách vrypu sa súčasne vytlačuje kov v podobe mierneho výstupku, tzv. grátku, ktorý je typickým prvkom tejto techniky. Pri vyfarbovaní rytín totiž zadržuje farbu na okrajoch čiar a často tak kreslí viac, ako farba obsiahnutá v priehlbinách. Vyrytá kresba potom vyzerá mäkko, bez ostrého ohraničenia a dostáva zamatový vzhľad. Kresba sa môže urobiť aj diamantom vsadeným v drevenej násadke. Opravy príliš tmavých častí rytiny sa vykonávajú škrabkou a hladítkom. Tlač suchej ihly by mal vykonať autor sám. Pri tejto technike možno zatieraním a nanášaním farby viac než pri iných technikách ovplyvniť kvalitu výtlačku. Grátok sa pri každom natieraní farby rýchlo znižuje a preto je možné vytvoriť celkový náklad najviac približne 30 otlačkov. Galvanické poocelenie dosky môže v malej miere pomôcť k zvýšeniu nákladu.
Absolútna hudba

Absolútna hudba je všeobecné pomenovanie hudby, ktorá sa riadi len vlastnými formotvornými zákonmi a nechce navodzovať mimohudobné predstavy (Bachove fúgy, Mozartove sonáty a ďalšie). Pomenovanie vzniklo v 19. storočí, keď sa s rozvojom romantizmu v hudbe začala komponovať hudba na literárne námety. V súčasnosti sa jedná o relatívny pojem, vyjadrujúci dobový prístup k čisto inštrumentálne koncipovanej hudbe.
Ikonografia

Ikonografia môže byť:
Ikonológia

Ikonológia je náuka o význame, vzniku a premenách diela, vychádzajúca zo všetkých zložiek umeleckého diela. Metodologická koncepcia dejín umenia, interpretujúca dielo v rôznych významových vrstvách.
Animal Boy

Animal Boy je názov deviateho albumu kapely Ramones.
Skladba „My Brain Is Hanging Upside Down (Bonzo Goes to Bitburg)“ je protestom proti návšteve vtedajšieho prezidenta Spojených štátov Ronalda Reagana cintorína v Bitburgu, kde boli pochovaní aj nacistickí vojaci. Pôvodne sa volala len „Bonzo Goes to Bitburg“, ale gitarista Johnny Ramone, ktorý bol Reaganovým podporovateľom, trval na zmene názvu.
Lipník (prítok Dunajca)

Lipník je pravostranný prítok Dunajca v oblasti Zamaguria, preteká územím okresov Stará Ľubovňa a Kežmarok. Má dĺžku 16,5 km a je tokom III. rádu. Niekedy sa nazýva aj Lipničanka.
"Prameň:" v Spišskej Magure na severnom svahu Horbáľovej (1 009,9 m n. m.) v nadmorskej výške okolo 810 m n. m.
"Smer toku:" v pramennej oblasti na sever, potom sa stáča viac-menej na západ, od sútoku so Skalným potokom na severozápad
"Geomorfologické celky:" Spišská Magura, podcelok Veterný vrch, tok Lipníka oddeľuje Spišskú Maguru na juhu a Pieniny na severe
"Prítoky:" sprava Kýčerský potok, Šľachovský potok, Skalný potok, Plešná (pred 2010 aj Plašná), zľava Podháj, Veterný potok, Šoltýsa, Lesniansky potok a Lorec
"Ústie:" do Dunajca pri obci Červený Kláštor v nadmorskej výške 454,2 m n. m.
"Obce:" Stráňany, Veľký Lipník, Haligovce (okrajom), Červený Kláštor
Ivan Illich

Ivan Illich (* 4. september 1926, Viedeň, Rakúsko – † 2. december 2002, Brémy, Nemecko) bol rakúsky anarchista, filozof a kritik vývoja spoločnosti. Bol najznámejším zástancom extrémnej konfliktnej teórie, podľa ktorej treba celkom zrušiť formálne vzdelávanie a zakázať zamestnávateľom, aby pri prijímaní nových zamestnancov k nemu prihliadali.
Iluminácia

Iluminácia môže byť:
Francúzska hudba

Francúzska hudba je súčasť francúzskeho umenia a európskej hudby. Veľmi skoro sa prejavila ako esteticky špecifická, dokonca niekedy sa aj odlišuje od hudby skladateľov susedných krajín.
V stredoveku sa monodická hudba francúzskych truvérov najprv inšpirovala hudbou juhofrancúzskych trubadúrov. Pre ľudovú francúzsku hudbu je charakteristická výrazná melodika, rytmus a jasná formová stavba.
Inštrumentálna hudba

Inštrumentálna hudba je hudba písaná pre hudobné nástroje.
Iluminátor

Iluminátor je maliar, ktorý zdobil pergamenové rukopisy iniciálami, miniatúrnou marginálnou výzdobou, miniatúrami na okrajoch listov i celostránkovými obrazmi.
Ilustrácia

Ilustrácia je výtvarné stvárnenie myšlienky textu diela. Ilustrácia zjednodušuje text, jeho ťažšie opísateľné časti, uľahčuje orientáciu v texte a podporuje stotožnenie predstáv autora a čitateľa.
Tvorca ilustrácií vyjadrujúci myšlienky v texte pomocou obrazov, alebo odborník z určitej oblasti tvoriaci technickú ilustráciu sa nazýva ilustrátor.
Rozdelenie.
Ilustrácie delíme podľa ich použitia:
Programová hudba

Programová hudba je druh hudby, ktorá podriaďuje hudobné stvárnenie mimohudobnému obsahu (deju, javu, predstave, myšlienke). Programová hudba vznikla v 19. stor. ako inštrumentálna hudba.
Programová hudba existovala vo všetkých historických obdobiach, počnúc Sakadanasovým dielom "Nomos", ktoré predstavovalo súboj Apolóna s drakom (586 pred Kr.), Beethovenovou 6. symfóniou Pastorálnou končiac. Romantická programovosť má však málo spoločného s programovou hudbou predchádzajúcich epoch. V tej staršej išlo len o zvláštny názov, ktorý často ani nekorešpondoval s obsahom, alebo o vyjadrenie asociácií z počutého v názve; napr. vtáčí spev, hromobitie...
Obdobie novoromantizmu prináša programovú hudbu, kde východiskom mimohudobného programu môže byť literárne, výtvarné dielo, ale i osobný zážitok umelca, ktoré môžu mať hlboký filozofický obsah – program. Tento program určí skladateľ nadpisom alebo dlhším textom. 
V súvislosti s programovou hudbou vznikajú nové hudobné tvary: programová symfónia, symfonická báseň, symfonický obraz, programová koncertantná predohra, fantázia, rapsódia a iné programové skladby.
Zakladateľom programového symfonizmu je Hector Berlioz. Základný význam jeho tvorby spočíva v pokrokovosti, boji proti formalizmu a bezideovosti, v zásadnom novátorstve. Venuje sa literárnej činnosti, hudobnej kritike a publicistike, a po tom, ako naňho silno zapôsobila hudba Glucka, Beethovena a drámy W. Shakespeara, sa rozhodol orientovať na hudobnú drámu.
Ilúzia

Ilúzia je skreslený vnem skutočnosti.
Pri ilúzii sú senzorické podnety inak interpretované, napr. chorý človek môže vďaka horúčke hru tieňov na stene vnímať ako hrôzostrašnú postavu, unavený šofér považovať strom pri ceste za stojaceho človeka. Je to klamná predstava, prelud. 
V závislosti od celkového psychického, najmä citového rozpoloženia a zacielenia človeka sa môže stať, že vzniknuté predstavy úplne zatienia alebo skreslia vnem skutočného predmetu. Neraz si šum krovia zamieňame za nárek a pod. Takéto vnemy skreslené predstavami voláme "ilúziami". Príčinou vzniku ilúzií je však veľmi často aj nedostatok a neúplnosť zmyslových dát (napríklad v tme) alebo aj to, že sú to podnety neobvyklého tvaru.
Ilýri

Ilýri boli staroveký národ indoeurópskeho pôvodu, zahŕňajúci obyvateľstvo starovekej Ilýrie (čiže zhruba dnešnej južnej a strednej Dalmácie, Bosny, Čiernej Hory a severného a stredného Albánska). Ich jazyk bola ilýrčina a na jej základe ich viacerí medzi Ilýrov nepresne zaraďovali.
Pojem "Ilýri" je súhrnný názov viacerých kmeňov. Do Ilýrskeho kmeňového zväzu patrili Japodi (žili na severozápade bývalej Juhoslávie), Dalmáti (Dalmácia), Audariáti (východná Bosna, západné Srbsko), Liburni (na sever od ostrova Krk), Histrovia (Istrijský polostrov), Dokleáti (juh Čiernej hory) a ďalší. Na území severozápadného Balkánu došlo k ich stmeleniu do jedného etnického celku. 
Ilýri sa vo veľkej miere živili chovom oviec a morským aj sladkovodným rybolovom, no istú úlohu zohrávalo aj pirátstvo.
Vďaka bohatým ložiskám striebra mali rozvinuté baníctvo a hutníctvo, striebro sa exportovalo do Grécka, odkiaľ sa zas dovážali zbrane. Predpokladá sa obchodovanie s jantárom zo severu.
Pod vplyvom Grécka sa od 4. storočia pred Kr. razili strieborné mince.
Ilýri boli pochovávaní pod mohylami, ktoré mohli mať v priemere až 100 m. Typický bol skrinkový centrálny hrob. Medzi najznámejšie mohylníky patria napr. Trebenište a Stična.
Poznáme tri typy ilýrskych sídliskových foriem:
Slovenská hudba

Slovenská hudba je významnou súčasťou slovenského umenia a slovenskej kultúry vôbec. Zahrňuje podobne ako ostatné hudby v rámci európskej kultúry, ľudovú hudbu najširších vrstiev a umelú hudbu. Je predmetom výskumu v rámci radu najmä hudobnohistorických disciplín.
Slovenská ľudová hudba vytvorila v rámci slovanskej hudby jednu z najorginálnejších a najcennejších vetiev a ovplyvňovala aj folklór susedných národov.
Slovenská ľudová hudba.
Medzi medzinárodne uznávané (UNESCO) patrí terchovská muzika a fujarová muzika.
Ilyrizmus

Ilyrizmus bolo národnoobrodenecké hnutie južných Slovanov v 30.- 40. rokoch 19. storočia.
Hnutie sa opieralo o myšlienku kmeňovej jednoty južných Slovanov, ktorá vyplývala z teórie slovanskych kmeňov ako ju formuloval P. J. Šafárik a najmä J. Kollár, jeden zo špecifických prejavov slovanskej vzájomnosti.
Im werden

Im werden (nem.) je v procese vznikania, v procese stávania.
Halfway to Sanity

Halfway to Sanity je desiate štúdiový album americkej punk rockovej skupiny Ramones. Jeho nahrávanie prebiehalo v apríli a vyšiel v septembri 1987 vo vydavateľstve Sire Records. Ide o posledný album, na ktorom sa podieľal bubeník Richie Ramone, ktorého nahradil Marky Ramone (ten v skupine už skôr pôsobil).
Imaginácia

Imaginácia je predstavivosť, obrazotvornosť, vedome ovládaná tvorivá fantázia.
Imanentno

Imanentno je to, čo sa nachádza v (napr. to, čo sa nachádza v rámci osvojeného sveta).
Imanentný

Imanentný môže byť:
Hugo zo Saint Cher

Hugo zo Saint Cher (* cca 1200 – † 19. marec 1263) bol stredoveký filozof, žiak Rolanda z Cremony, dominikánsky kardinál. Bol predstaviteľ metafyzického aristotelizmu.
Imperatív

Imperatív (z lat. imperare – rozkazovať, prikazovať) môže byť:
Hypotetický imperatív

Hypotetický imperatív podľa Kanta je imperatív, ktorý nadraďuje príkazu nejaký účel, prinajmenšom ako možný alebo žiadúci: premieňa tak príkaz na číry prostriedok, závislý trebárs od spôsobilosti alebo opatrnosti ("Ak chceš mier, chystaj vojnu.").
Kategorický imperatív

Kategorický imperatív je veta, ktorá má formu bezpodmienečného príkazu. Podľa Kanta je to základný etický zákon, mravná zásada, ktorá núti človeka vykonať nejaký čin (alebo mu v tom bráni) bez ohľadu na osobný záujem alebo zisk vyplývajúci z tohto činu. 
Tento zákon vyžaduje, aby každý konal tak, aby sa pravidlo jeho osobného konania mohlo stať pravidlom konania pre všetkých. Skutok, čin bude morálny len vtedy, ak vychádza z rešpektovania mravného zákona. 
Kant sformuloval štyri základné tvrdenia kategorického imperatívu, z toho jedno základné a tri podriadené. Základné a najznámejšie tvrdenie hovorí:
"„Konaj len podľa toho maxima, od ktorého môžeš zároveň chcieť, aby sa stalo všeobecným zákonom.""
Tri podriadené znejú nasledovne:
V uvedených tvrdeniach sa opakuje slovo „maximum“. V logike znamenali „propositiones maximae“ (najvyššie tvrdenia) také tvrdenia, z ktorých sa vyvodzoval nejaký dôkaz. „Najvyššie tvrdenia“ sa už nedokazovali.
Clark Leonard Hull

Clark Leonard Hull (* 24. máj 1884, Akron, Ohio, USA – † 10. máj 1952, New Haven, Connecticut) bol americký psychológ, predstaviteľ neobehaviorizmu; teória učenia, postoje, hypnóza, sugestibilita.
Bol 21. najcitovanejším psychológom v 20. storočí.
Russell Alan Hulse

Russell Alan Hulse (* 28. november 1950, New York, New York, USA) je americký fyzik a rádioastronóm. 
Spolu s Josephom Hootonom Taylorom je nositeľ Nobelovej ceny (1993) za fyziku: za objav z roku 1974, keď pomocou obrieho rádioteleskopu v observatóriu Arecibe na ostrove Portoriko našli prvý rádiový pulzar v dvojhviezde.
Imperátor

Imperátor (lat.) môže byť:
Imperfektum

Imperfektum (lat.) je v niektorých jazykoch slovesný čas vyjadrujúci trvací (teda neukončený) minulý dej a/alebo sprievodný minulý dej (teda súminulý dej), a často aj dej, ktorý sa v minulosti opakoval. Je to tiež názov slovesného tvaru pre takýto dej.
Imperfektum existuje najmä v latinčine, francúzštine, španielčine, taliančine, gréčtine a bulharčine. V minulosti existoval vo všetkých slovanských jazykoch, napr. v češtine až do 15. storočia. V širšom zmysle existuje aj napr. v angličtine (minulý priebehový čas), perzštine, turečtine a podobne. 
Vo fínčine sa ako imperfektum označuje to, čo v iných jazykoch nazývame aorist. V nemčine je imperfektum iné označenie pre slovesný čas väčšinou označovaný ako préteritum; vhodnosť označenia imperfektum pre tento nemecký čas je sporná, lebo trvácnosť nie je jeho základnou charakteristikou.
V semitských jazykoch tento termín označuje jednu z dvoch sád tvarov (druhou je perfektum). Na rozdiel od latinčiny a iných európskych jazykov pojem imperfektum označuje v semitských jazykoch nie slovesný čas, ale skôr vid. V arabčine sa napríklad jedna z foriem imperfekta používa pri tvorbe záporu minulého času.
Humanistika (vedný odbor)

Humanistika ("humanológia, humanistická antropológia") je integrovaný vedný odbor zaoberajúci sa problémami človeka. Oblasť skúmania alebo výuky zameraná na ľudské myslenie a vzťahy. Zahrnuje sa sem najmä história, umenoveda, filozofia.
Termín "humanistika" sa používa vo dvoch významoch:
Imperializmus

Imperializmus je snaha veľmocí o rozšírenie sféry vplyvu a moci nad okolitými krajinami, či národmi kde mocnejší štát využíva svoju prevahu na vykorisťovanie zdrojov slabšieho. Cieľom je vytvoriť veľmoc alebo získať dominantný vplyv na území, na ktoré si imperialistický štát robí nárok. Najdoslovnejšiou verziou imperializmu je zaberanie cudzích území, ako sa dialo najmä v období kolonializmu, kde silnejšie krajiny plne ovládli viacero slabších a to politicky aj ekonomicky. Ako príklad možno uviesť britské, čínske, španielske, portugalské a ďalšie impériá, ktoré nadobudli obrovskú rozlohu. S tým súvisel zrod merkantilizmu, na základe ktorého si kolonizátori vynucovali exkluzívne právo obchodu so svojimi kolóniami, čo narážalo na výraznú nevôľu.
Obsah pojmu imperializmus rozšíril nastupujúci marxizmus-leninizmus tým ,že medzi imperialistické zaradil všetky kapitalistické štáty, ktoré udržiavajú menej vyvinuté krajiny v chudobe, hoci sa ich priamo nezmocnili. Podľa tejto interpretácie sa za imperializmus považuje už sama hegemónia, čiže stav, keď je jeden štát podstatne mocnejší než iné. V obidvoch prípadoch sa silnejší štát zmocňuje riadenia politického a ekonomického mechanizmu iných, často aj veľmi vzdialených krajín, čo sa môže prejaviť aj formou kultúrneho imperializmu - stavu, keď sa domáca kultúra slabšieho štátu dostane do područia krajiny silnejšieho štátu.
V minulosti imperializmus žal veľký úspech predovšetkým v Európe a na jeho ospravedlnenie sa uvádzal aj údajný civilizačný vplyv na zaostalejšie národy. Po vlne dekolonizácie po Druhej svetovej vojne však túto argumentáciu obhajuje málokto.
Humanita

Humanita (lat.) je ľudskosť. Podľa Herdera je organicky súvisí so vzdelaním; humanita je poklad a vymoženosť všetkých ľudských snáh a zároveň aj umením ľudského rodu. Výchova k humanite je dielom, v ktorom treba neustále pokračovať, ak nechceme upadnúť späť do hrubej zvierackosti a brutality.
Impetus

Impetus (lat.) je popud, tlak, pud; vznet.
Implicite

Implicite je latinské slovo, ktoré znamená zahrnuté v niečom, spoluobsiahnuto, inklusive; opak: explicite.
Humanities

Humanities (angl.) sú všeobecné učebné kurzy literatúry,
jazyka, umenia, filozofie, náboženstva,
dejepisu. Termín „humanities“ sa používa na odlíšenie od sociálnych vied.
Brain Drain

Brain Drain je jedenásty štúdiový album americkej punk rockovej skupiny Ramones. Jeho nahrávanie prebiehalo v decembri 1988 a vyšiel v máji nasledujúceho roka u vydavateľstva Sire Records (US) a Chrysalis Records (UK). Ide o ich posledný radový album, vydaný u Sire. Album produkovali Jean Beauvoir, Bill Laswell a Daniel Rey. Ide o posledný album skupiny, na ktorom hral Dee Dee Ramone a zároveň prvý, vydaný po návrate Markyho Ramonea.
Implicitne

Implicitne (lat.) je bez slovného, jasného vyjadrenia. Opakom je explicitne.
Byzantský humanizmus

Byzantský humanizmus sú zintenzívnené úsilia o oživenie kulturnych hodnôt antického sveta; ide predovšetkým o tzv. prvý byzantský humanizmus, t. j. literárne úsilie 9. stor. - 10. stor. spočívajúce v zbieraní a novom „vydávaní“ antickych spisov (Fotios, Arethas z Kaisareie).
Implicitnosť

Implicitnosť (lat.) je naznačená, aj keď nie jasne vyjadrená zahrnutosť. Zahrnutosť bez slovného, jasného vyjadrenia, napríklad
implicitný významový útvar. 
Opakom je explicitnosť.
Renesančný humanizmus

Renesančný humanizmus je ideové hnutie obdobia renesancie, významná súčasť renesančnej kultúry, ktorého obsahom je skúmanie a šírenie antických jazykov (gréčtiny, latinčiny) a antickej kultúry umožňujúce sprostredkovať nový obraz človeka a sveta, založený na vede a rozume a prelamujúce tak stredoveké scholastické chápanie miesta človeka vo svete.
Humanistické idey sa rozšírili najprv v Taliansku, kde sa prebudil veľký záujem o antické dedičstvo. Význam humanistov treba hľadať najmä v ich bádateľskej práci so starými textami.
Renesančný humanizmus je široké a závažné ideové hnutie vyjadrujúce osobitosť celej epochy; prebieha nielen v oblasti abstraktných ideí, neobmedzuje sa len na boj so stredovekým scholasticizmom, ani na návrat k vzorom starorímskej a starogréckej učenosti, ani na svetonázorovú syntézu antického platonizmu a kresťanstva. Je to ideové hnutie zamerané na riešenie prakticky významných úloh hospodárskeho a občianskeho života, vzdelania a výchovy, rôznych zvyklostí a morálky.
Renesančný humanizmus je určitý štýl myslenia a života. Uskutočnenie ideálov slobodnej a všestranne rozvinutej osobnosti si predstavovali cestou vzdelania a výchovy, opierajúcou sa o tvorivé možnosti praktického obnovenia sveta a vybudovania novej kultúry.
Renesančný humanizmus podľa Legowicza.
Renesančný humanizmus je reakcia na stredoveký teologický teocentrizmus neuznávajúci ľudské hodnoty v človeku. Je to návrat ku starovekej koncepcii človeka a prírody, človeka spojeného s prírodou a usilujúceho sa prispôsobiť si ju. Z toho vyplýva obnovenie hesla návratu k prírode, k jej skúmaniu. Vychádza sa pritom z poznania starovekej vedy a z toho vyplýva presvedčenie, že človek sa len dôverným zoznámením s klasickou grécko-rímskou kultúrou môže vrátiť k ľudskosti, o ktorú ho obrala scholastika.
Človek získava právo pochybovať i nezávisle myslieť a toto právo mu dovoľuje oslobodzovať sa spod vplyvov kléru a samostatne riešiť svoju ľudskú problematiku. Za východisko sa prijíma nutnosť návratu ku starovekej filozofii, potreba obnoviť pojmy grécko-rímskej filozofie, návrat ku klasickým filozofickým systémom a smerom, na základe ktorých predstavitelia renesancie chcú vytvoriť antischolastickú filozofiu. Preto v dobe renesancie stoja proti sebe dva výrazne a jednoznačne odlišné tábory: scholastika, nevzdávajúca sa svojich práv, i keď jej doktrína je značne oslabená, a filozofické humanistické hnutie, začiatok novovekej filozofie v Európe i vo svete, ktorému bola cudzia strnulosť scholastiky a ktoré zasiahlo celé vtedajšie myslenie.